**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 24-03-2020

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Μήνυμα ενότητας, ομοψυχίας και συνεννόησης, απηύθυνε στους πολίτες της Κω ο Δήμαρχος Θεοδόσης Νικηταράς, ανακοινώνοντας παράλληλα τα πρώτα μέτρα στήριξης των τοπικών επιχειρήσεων και μισθωτών που πλήττονται από την κρίση που προκαλεί η διάδοση του κορονοϊού.

Η πρόταση μέτρων θα έρθει προς έγκριση στην επόμενη συνεδρίαση του Δημοτικού Συμβουλίου.

Ο Δήμαρχος Κω καλεί όλους, με αίσθημα ευθύνης, να προστατέψουν την υγεία τους και την υγεία των συνανθρώπων τους.

Τονίζει ότι ο Δήμος μας συνεχίζει το έργο του, οι εργαζόμενοι και τα πολιτικά στελέχη δίνουν καθημερινά τη μάχη σε όλους τους τομείς.

Όσον αφορά στα πρώτα μέτρα που ανακοίνωσε ο Δήμαρχος Κω, περιλαμβάνονται, απαλλαγή από τέλη καθαριότητας και φωτισμού, τέλη κοινόχρηστων χώρων, αναστολή και παρατάσεις καταβολής οφειλών και ρυθμίσεων, αναστολή και μείωση ενοικίων, δράσεις στήριξης ευάλωτων πολιτών και κοινωνικών ομάδων.

Αναλυτικά η δήλωση του Δημάρχου Θεοδόση Νικηταρά:

«Συνδημότες, συνδημότισσές μου,

Όλα αυτά τα πρωτόγνωρα που ζούμε, ασύλληπτα στη σκέψη μέχρι πριν λίγο καιρό, μας θέτουν όλους, προ των ευθυνών μας.

Όλα, τίθενται σε δοκιμασία.

Οικονομία, συστήματα διοίκησης, ανθρώπινες σχέσεις, συμπεριφορές.

Είναι δύσκολες ώρες για όλους μας.

Για αυτό όλοι μας, έχουμε ευθύνη.

Ως άτομα και ως κοινωνία.

Να προστατέψουμε πρώτα από όλους, τη ζωή μας και τη ζωή της οικογένειάς μας.

Των ανθρώπων που αγαπάμε.

Να προστατέψουμε τους συναδέλφους, τους φίλους και συνεργάτες μας.

Και βέβαια, την Κω, το πάθος μας.

Τον τόπο που λατρεύουμε, που χτίζουμε τα όνειρα μας

Με υπομονή και πίστη ότι όλα θα περάσουν, να κρατήσουμε ζωντανή την ελπίδα.

Όσο κι αν δυσκολευόμαστε σήμερα , είναι σίγουρο ότι θα τα καταφέρουμε.

Η δύναμη της ζωής πάντα νικάει.

Όμως, για εμάς, τίποτα δεν μπορεί να σταθεί εμπόδιο.

Ο Δήμος μας, συνεχίζει την πορεία του με σκληρή και καθημερινή δουλειά από όλους.

Όλοι είμαστε παρόντες.

Δεν αφήνουμε το νησί μας, αυτή την κρίσιμη περίοδο, στον αυτόματο πιλότο.

Οι εργαζόμενοι δίνουν καθημερινά τη μάχη.

Στην καθαριότητα, στην ύδρευση, στην πρόνοια.

Στη διοίκηση και στα συνεργεία.

Όλοι σε ετοιμότητα και δράση.

Εργαζόμενοι και πολιτικά στελέχη μαζί.

Στον κοινό αγώνα.

Εφαρμόζουμε τους κανόνες της Πολιτείας.

Με ευθύνη για τη ζωή μας και τον τόπο μας.

Πήραμε όλα τα μέτρα για αυτό το σκοπό.

Την Δημόσια Υγεία και ασφάλεια των εργαζομένων και των συμπολιτών μας.

Συνεργαζόμαστε στενά και στηρίζουμε έμπρακτα το Νοσοκομείο του νησιού μας και όλους όσοι έχουν ανάγκη.

Ακούμε τα αιτήματα της αγοράς και των παραγωγικών κλάδων.

Αποφασίζουμε τα πρώτα μέτρα για την ανακούφιση των τοπικών επιχειρήσεων.

* Απαλλάσσουμε από τέλη καθαριότητας και φωτισμού τις επιχειρήσεις που διακόπτουν τη λειτουργία τους, για όσο απαιτηθεί.
* Απαλλάσσουμε, όλους τους υπόχρεους, από τα τέλη κοινόχρηστων χώρων.
* Παρατείνουμε μέχρι 31 Αυγούστου,

για επιχειρήσεις και μισθωτούς που επλήγησαν από την εμφάνιση του κορονοϊού, την καταβολή βεβαιωμένων οφειλών και ρυθμίσεων, που έληξαν ή λήγουν, έως 30 Απριλίου.

* Παρατείνουμε μέχρι 31 Αυγούστου,

για επιχειρήσεις που επλήγησαν από την εμφάνιση του κορονοϊού, την καταβολή τελών παρεπιδημούντων και εκδιδομένων λογαριασμών, που έληξαν ή λήγουν έως 30 Απριλίου.

* Αναστέλλουμε μέχρι 31 Αυγούστου οφειλές που είχαν λήξει ή βεβαιωθεί μέχρι τις 11 Μαρτίου.
* Αναστέλλουμε την καταβολή μισθωμάτων για όλα τα κυλικεία σχολείων, από την 1η Μαρτίου έως το τέλος Μαΐου.
* Μειώνουμε κατά 40%, το ενοίκιο επιχειρήσεων στα δημοτικά ακίνητα για Μάρτιο και Απρίλιο.
* Διευρύνουμε το ωράριο της κοινωνικής υπηρεσίας του Δήμου μέχρι το βράδυ.
* Ενισχύουμε το πρόγραμμα «Βοήθεια στο Σπίτι».
* Καταγράφουμε, βοηθάμε και εξυπηρετούμε τις ευπαθείς ομάδες συμπολιτών μας, τα άτομα τρίτης ηλικίας, και όσους χρειάζονται βοήθεια.
* Διαθέτουμε τους ψυχολόγους και κοινωνικούς λειτουργούς του Δήμου μας για ψυχολογική υποστήριξη όσων έχουν ανάγκη.
* Διανέμουμε τρόφιμα σε ευάλωτους συμπολίτες μας.

Συμπατριώτες μου,

Όλοι μαζί θα ξεπεράσουμε τις δυσκολίες. Συνεχίζουμε.

Θα βγούμε νικητές. Για αυτό, Μένουμε στο Σπίτι.

Και δίνουμε ραντεβού, σύντομα, να είμαστε πάλι όλοι μαζί!

Η εθνική μας επέτειος επίκαιρη. Ενότητα, ομοψυχία, συνεννόηση!

Σημείωση: επισυνάπτεται το σχετικό link με τη δήλωση Δημάρχου <https://youtu.be/usKY9VIIY0E>

Γραφείο Τύπου